חוק הרשות למאבק באלימות, בסמים ובאלכוהול (תיקון), התשפ"א-2020
הצעת חוק ממשלתית, הכנסת ה-23
פורסם: ספר החוקים, חוברת 2884, עמ' 228, 2020-12-24T00:00:00+02:00
חוק הרשות למאבק באלימות, בסמים ובאלכוהול (תיקון), התשפ"א–2020, התקבל בקריאה השנייה והשלישית בתאריך ו' בטבת התשפ"א (21 בדצמבר 2020). החוק מסדיר את העברת הסמכויות בנוגע לרשות למאבק באלימות, סמים ואלכוהול מהמשרד לביטחון הפנים למשרד לחיזוק וקידום קהילתי ומשנה את שמה של הרשות לרשות הלאומית לביטחון קהילתי. בנוסף, החוק מבטל את תחום מניעת העבריינות מתפקידי הרשות, קובע כי הוועדה המייעצת שמונתה לפי החוק תייעץ לשר ולא לרשות, וכן קובע כי המנהלים היישוביים למאבק באלימות, בסמים ובאלכוהול יהיו חברים בוועדות העירוניות למאבק בנגע הסמים ולמיגור האלימות.